Die Orla Kiely-plakpapier kom uit ’n boks oorskietstukke wat ’n vorige sakevennoot by CP Décor in Parkwood, Johannesburg, raakgeloop het. Om die verskillende stroke te laat pas, was soos om ’n legkaart te bou, onthou Cillié. “Ek het die eerste keer dié ontwerp, in die oorspronklike bont patroon, op ’n serp om ’n vrou se nek gesien wat verby my gery het. Dit het my bygebly as die mooiste ding ooit! Ek is dol oor die klassieke skoon lyne en eenvoud daarvan. Ek het ’n Orla Kiely-teepot wat op my skoot uit Londen saam huis toe gevlieg het!”
Toe die juweliersware-ontwerper Anna Raimondo ’n paar antieke Chinese tromme met ’n lakvernisafwerking by haar ouma erf, wou sy plakpapier kry met ’n ontwerp wat by die voëls op die tromme sou pas. “Ek was eintlik op soek na iets met bladgoud, maar het op die ou end besef ek sou dit nie in Suid-Afrika kry nie. Nadat die ontwerper Lei Lester my aan Cara Saven van Cara Saven Wall Design voorgestel het, het ek met haar span saamgewerk om die bladgoud-voorkoms met die ibisse in vlug na te boots. Ek wou graag hê dit moet soos ’n perkamentrol lyk.”Daarna het Anna die res van die vertrek saam met Jenny Collins van Red Cat Design uitgerus. “Ek hou van die Art Nouveau-kinkel wat die bed aan die kamer verleen, veral met die swart ligte daarby.”
Die kort antwoord is nee. “Foto’s wat jy met jou selfoon neem, is in die algemeen nie groot genoeg vir gebruik as ’n enkele beeld op plakpapier nie,” sê Leanne Killian van Orms Print Room & Framing in Kaapstad. “Jy kan wel ’n collage van verskillende foto’s skep. Ongelukkig is Instagram-foto’s te veel saamgepers vir die meeste drukdoeleindes.”
“Dit kan so maklik wees soos om jou muurmate en miskien ’n foto van die muur vir ons te stuur. Dan help ons jou om ’n gepaste ontwerp te kies, wat ons dan vir jou druk. Die moontlikhede is legio!”
Kies jou ontwerp “Jy kan een van jou eie foto’s verskaf. Ons het spesialis-programmatuur waarmee ons die foto’s kan vergroot vir gebruik teen ’n muur. Of jy kan een van jou kunswerke bring, wat ons dan in hoë resolusie skandeer.” Nog ’n moontlikheid is dat een van Orms se ontwerpers ’n pasgemaakte ontwerp volgens jou persoonlike styl skep. En as jy ’n bepaalde foto van byvoorbeeld ’n bekende landskap in gedagte het, kan hulle jou help om dit in die hande te kry.
Digitale model en drukwerk “Sodra jou ontwerp gefinaliseer is, skep ons ’n digitale model op skaal van jou muur. Daarna doen ons ’n toetsdruk op die papier van jou keuse sodat jy dit kan goedkeur voordat ons die finale drukwerk vir die volle muurgrootte doen,” sê sy. Dit neem drie tot vyf werkdae.
Installering Orms beveel aan dat hul kliënte ’n professionele diens gebruik wat die muur eers sal ondersoek om hulle van die toestand en korrekte grootte te vergewis. “Vir suksesvolle installering moet mure heeltemal glad en gelyk wees,” vertel Leanne. “Indien daar gebreke in die muur is, sal hulle raad vir enige herstelwerk gee voordat hulle die papier hang.”Drukkoste Vanaf R395/m².
• Hy sê wanneer jy plakpapier in panele laat druk, moet jy ook seker maak dat die panele met sowat 100 mm oorvleuel.
• By ontvangs van die papier moet jy die onderskeie seksies op die vloer uitlê om seker te maak dat alles pas voor jy dit begin plak.
WenkAs jy nie ’n hele muur met plakpapier wil bedek nie (of jou begroting dit nie toelaat nie), kan jy met ’n enkele paneel plakpapier ook ’n groot indruk maak, sê Jani. “Plakgereed-stroke is beslis ’n sakpas-alternatief. Die stroke van 2,7 x 1,3 m kan horisontaal of vertikaal wees, en ons ontwerpe gee jou die geleentheid om elke afdruk aan te pas in kleure na jou smaak.
Met die intrek by hul huis in Parkhurst, Johannesburg, het Morgane en Lionel Andrews net ’n paar dinge verander. “Die gastetoilet se mure was roomkleurig geverf, maar ek wou hê ’n mens moet voel jy stap in ’n ander wêreld in as jy die deur agter jou toemaak. Toe plak ons dit,” vertel Morgane. “Ek wou eers ’n ontwerp met suurlemoene hê, soos by ’n restaurant waarvan ek baie hou. Maar toe dink ek dié is darem ’n huis en ek kan hier meer kreatief wees. Nou gee die groot blomme kleur en fleur aan elke toiletbesoek.”
Die Nina Campbell Perroquet-plakpapier, wat in die hoofslaapkamer was toe die Andrewse hul huis gekoop het, skep ’n dromerige atmosfeer. Hulle het die hemelbed laat maak net soos die een wat die vorige eienaars hier gehad het.
“Die installering is dieselfde,” verduidelik hy. “Solank die oppervlak nie konstante water kry nie, byvoorbeeld binne ’n stort, sal dit goed werk. Goeie ventilasie in die vertrek is die enigste vereiste.”
Jan-Hendrik glo wel dit is ’n goeie idee om plakpapier in die kombuis met ’n glaspaneel te beskerm teen vet wat moontlik daarteen kan spat. “Maar die meeste hedendaagse plakpapier kan met ’n klam lap of spons en ’n bietjie seepwater skoongevee word.
In hul oudste dogter, Klara (3), se slaapkamer verleen nog ’n Groen-ontwerp ’n tydlose voorkoms. Die Bothas het ook hier die papier tot net onder die portretlys geplak en die strook daarbo in ’n komplementêre sagte pienk geverf.